Maakonnaplaneering
Maakonnaplaneering koostatakse eelkõige kohalike omavalitsuste üleste huvide väljendamiseks ning riiklike ja kohalike ruumilise arengu vajaduste ja huvide tasakaalustamiseks. Maakonnaplaneeringuga antakse suunised üldplaneeringu koostamiseks.
Päästeamet hindab kooskõlastamisel:
- olemasolevaid riskiallikaid ja nende mõju planeeritavale ning sellega arvestamise põhjendusi;
- planeeritavaid riskiallikaid ja nende mõju hinnang olemasolevale ning kaitsemeetmeid, mida rakendatakse;
- mõju olemasolul hinnangut päästetöö toimepidevusele.
Täpsemalt on Päästeameti roll planeerimistegevuste juures kirjeldatud Ruumilise planeerimise käsiraamatus.